SA porno-dokter in Engeland agter traliesDr. Barend Delport Dr. Barend Delport, ŉ 55-jarige dokter van Suid-Afrika wat in Engeland praktiseer het, is tot ses jaar tronkstraf gevonnis nadat hy onsedelike foto’s van sy pasiënte geneem het, het The Star Woensdag berig. Delport is oorspronklik van Kroonstad in die Vrystaat. Nagenoeg ŉ halfmiljoen pornografiese foto’s is op ŉ rekenaar gevind wat aan Delport behoort. Daar is ook 5 500 foto’s opgespoor van kinders, so jonk as 14 maande oud, waarvan sommiges sy pasiënte was. Hy het in die Maidstone Crown-hof skuldig gepleit op 26 aanklagte van seksuele misdrywe, insluitende die onsedelike aanranding van vroue en kinders, en die besit en die maak van onsedelike prente van kinders. Delport is Maandag tot ses jaar tronkstraf gevonnis. Hy het sy pasiënte toestemmingsvorms gegee om te teken sodat hulle onder valse voorwendsels afgeneem kan word. In van die gevalle het hy aangevoer hy wou die foto’s gebruik om vroedvroue se swak praktyke te illustreer. In ander gevalle het hy beweer dat hy ‘n dermatoloog is en dat hy foto’s neem vir opleidingdoeleindes. Regter Philip Statmen het gesê dit is moeilik om aan ŉ groter skending van vertroue te dink. Delport het in 1981 aan die Universiteit van Pretoria as ŉ dokter kwalifiseer. Hy het in 1992 as ŉ praktiserende dokter in Engeland registreer, en het in Swanley, Kent, praktiseer. – SAPA